 Mama a pregatit o tarta de ciocolata Aerul din bucatarie ne ametea într-un mod placut cu un miros de scortisoara si fericire Imediat ce a fost gata, am scos-o împreuna din cuptor si am plecat cu mult entuziasm la noii vecini Casa lor era neobisnuit de mare si era imposibil sa vezi cu ochiul liber unde se termina Multa vreme mi-am imaginat fel si fel de povesti cu aceasta casa si sincer, eram nerabdatoare mai mult sa vad ce se ascunde în interior decât sa-i cunosc pe locatari Tata a sunat la usa si în mai putin de 3 secunde usa s-a deschis automat Nu stiam daca ar trebui sa intram, dar am fost împinsi înauntru de un vânt foarte puternic, amestecat cu petale de lalele galbene Usa s-a închis, iar de undeva din dreapta încaperii a aparut un baiat de vreo 12 ani Parea un copil educat si foarte inteligent Avea un costum alb, o cravata albastra, iar în buzunarul de la camasa un fluture îsi facuse locuinta Tinea cu ambele mâini o carte imensa si de aceea s-a rusinat ca nu a putut sa ne întâmpine cum probabil si-ar fi dorit si ne-a invitat în urmatoarea încapere pentru a lasa tarta si a-i cunoaste familia Era cea mai mare camera în care fusesem vreodata, iar în mijlocul ei era o masa ce parea a fi infinita Aici i-am cunoscut pe sotii Volvakov Am stat împreuna câteva minute, iar dupa aceea domnul Volvakov m-a invitat la un meci de golf, în curte Am acceptat fara sa ma gândesc, pentru ca ma simteam ca într-o calatorie si voiam sa investighez fiecare coltisor al locuintei lor Curtea era la fel de mare ca restul casei Pe lânga terenul de golf, aici mai era o piscina într-o forma greu de identificat Era destul de mare si cred ca ti-ai fi putut da seama ce reprezinta doar daca priveai prin ochii unui porumbel sau dintr-un balon cu aer cald Eu si domnul Volvakov ne-am împrietenit imediat, mi-a povestit despre Rusia, tara în care se nascuse si traise pâna în acel moment Era cercetator si inventator, îl interesa foarte mult stiinta, dar si cinematografia si de aceea am gasit foarte usor subiecte de discutie Nu stiu daca de asta sau poate pentru ca venea din tara unde mereu visasem sa ajung, dar simteam ca semanam foarte mult Vazând cât de entuziasmata si de uimita eram, mi-a promis ca data viitoare îmi va împrumuta gândurile si ideile regizorului lui preferat, Hayao Miyazaki Reusise sa le fure cu ultima lui inventie, pentru care fusese, cu doi ani în urma, pe marea înghetata Bering În tot acest timp, sora si parintii mei au ramas în salon, împreuna cu doamna Volvakov si cu micul baietel, Nikolai Dupa câteva minute, el a luat-o pe sora mea pe o terasa pentru a-i arata colectia lui Împreuna au descoperit ca au foarte multe lucruri în comun Au vorbit despre problema timpului, care îi interesa extrem de mult de amândoi Ei credeau ca nu ar trebui sa se mai tina socoteala trecerii timpului si ca viata nu trebuie traita într-un mod atât de riguros cum se obisnuieste Pe lânga aceasta discutie destul de aprinsa, ei au mai descoperit ca amândoi colectionau lacrimi În acel moment au simtit ca sunt identici si milioane de fluturi au început sa iasa din buzunarul lui Nikolai, formând în jurul celor doi un nor gigantic de culoarea roz În salon, doamna Volvakov le povestea parintilor mei despre calatoria pe marea Bering Pentru a finaliza ultima inventie, ei au fost nevoiti sa gaseasca un spatiu mare si pustiu pentru a o putea testa Au fost asteptati pe mare de un vechi prieten, care i-a condus în cel mai întins si gol loc existent pe planeta Au stat aici doua saptamâni, timp în care au reusit sa puna în functiune inventia Era singura descoperire a lor care a functionat pentru un timp îndelungat Toate celelalte de pâna atunci au putut fi folosite pentru scurt timp, iar unele chiar deloc Doamna Volvakov le povestea cu mult entuziasm momentul în care au pus-o in functiune si aceasta fericire de pe chipul ei i-a transpus pe parintii mei în mijlocul povestii, ca într-un film Am ramas la ei pâna seara, când casa începuse sa se scuture de somn si numai când am ajuns acasa ne-am dezmeticit si ne-am dat seama de ciudatenia întâmplarii 